CELEX: C2005/057/55
Language: lv
Date: 2005-03-05 00:00:00
Title: lieta T-486/04: Prasība pret Eiropas Kopienu Komisiju, ko Christos Michail iesniedza 2004. gada 13. decembrī

5.3.2005   
            
            
               LV
            
            
               Eiropas Savienības Oficiālais Vēstnesis
            
            
               C 57/32
            
         Prasība pret Eiropas Kopienu Komisiju, ko Christos Michail iesniedza 2004. gada 13. decembrī
   (lieta T-486/04)
   (2005/C 57/55)
   tiesvedības valoda - franču
   Eiropas Kopienu Pirmās instances tiesā 2004. gada 13. decembrī izskatīšanai ir iesniegta prasība pret Eiropas Kopienu Komisiju, ko cēla Christos Michail, Brisele, kuru pārstāv Haralambos Meidanis, avocat.
   Prasītāja prasījumi Pirmās instances tiesai ir šādi:
   
               —
            
            
               atcelt atbildētājas 2004. gada 20. marta Lēmumu par tieši neizteiktu lūguma piešķirt atbalstu atbilstoši Civildienesta noteikumu 24. pantam noraidīšanu, ko prasītājs iesniedza 2003. gada 20. novembrī, un 2004. gada 13. septembra Lēmumu par prasītāja iesniegtās sūdzības noraidīšanu;
            
         
               —
            
            
               pieņemt atbilstošu lēmumu par izdevumiem.
            
         Pamati un galvenie argumenti
   Prasītājs, Komisijas ierēdnis, 2003. gada 20. novembrī iesniedza lūgumu piešķirt atbalstu atbilstoši Civildienesta noteikumu 24. pantam, apgalvojot, ka viņa iestādes administrācija viņu ir morāli vajājusi. Ar savu prasību viņš vēlas, lai tiktu atcelts tieši neizteikts lēmums noraidīt šo lūgumu, kā arī lēmums, ar kuru noraidīta viņa atbilstoši Civildienesta noteikumu 90. panta 2. punktam iesniegtā sūdzība.
   Prasītājs pārmet atbildētājai to, ka tā nav rīkojusies, saņemot viņa sūdzības par apgalvotajām Kopienu līdzfinansējuma pārbaužu un kontroles nelikumībām, bet – tieši otrādi – sakarā ar šādām sūdzībām tā ir izturējusies pret viņu pazemojoši un negatīvi ietekmēja viņa karjeru. Savas prasības pamatojumam viņš atsaucas uz Civildienesta noteikumu 12.a, 21.a, 22.b un 24. pantu, Finanšu regulas tiesību normām, labās finanšu pārvaldības un Komisijas finanšu interešu aizsardzības principu, pamatotas un taisnīgas attieksmes pret personālu principu, kā arī uz Komisijas acīmredzamo kļūdu novērtējumā.